Na podlagi tretjega odstavka 181. člena Zakon o elektronskih komunikacijah (Uradni list RS, št. 109/12, 110/13, 40/14 – ZIN-B, 54/14 – odl. US, 81/15, 40/17 in 189/21 – ZDU-1M; v nadaljevanju: ZEKom-1) in prvega odstavka 58. člena Zakona o javnih uslužbencih (Uradni list RS, št. 63/07– UPB3, 65/08, 69/08-ZTFI-A, 69/08-ZZavar-E, 40/12-ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljnjem besedilu: ZJU) Služba Vlade Republike Slovenije za digitalno preobrazbo objavlja

**POSEBNI JAVNI NATEČAJ**

**ZA POLOŽAJ** **DIREKTORJA AGENCIJE ZA KOMUNIKACIJSKA OMREŽJA IN STORITVE REPUBLIKE SLOVENIJE**

**I.**

Kandidat, ki se bo prijavil na navedeni javni natečaj, mora izpolnjevati naslednje pogoje:

* je državljan Republike Slovenije;
* je poslovno sposoben;
* ima najmanj izobrazbo, pridobljeno po študijskih programih za pridobitev izobrazbe druge stopnje ali raven izobrazbe, pridobljene po študijskih programih, ki v skladu z zakonom ustrezajo izobrazbi druge stopnje ustrezne smeri;
* ima najmanj deset let delovnih izkušenj na delovnem mestu, ki zahteva izobrazbo iz prejšnje alineje;
* je strokovnjak na področjih, ki so v pristojnosti delovanja agencije;
* ima vodstvene, organizacijske in mednarodne izkušnje;
* ima višjo raven znanja angleškega jezika;
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, na nepogojno kazen zapora v trajanju več kakor šest mesecev oziroma ni bil pravnomočno obsojen zaradi kaznivega dejanja zoper uradno dolžnost in javna pooblastila;
* zoper njega ni uveden kazenski postopek zaradi naklepnega kaznivega dejanja, ki se preganja po uradni dolžnosti;
* izpolnjuje zahteve iz 183. člena in 183.a člena ZEKom-1;
* predloži izjavo o interesih in povezavah iz prvega odstavka 183.b člena ZEKom-1.

Okvirna vsebina dela:

* zastopa in predstavlja agencijo;
* vodi njeno poslovanje in organizira njeno delo ter sprejme statut agencije;
* vodi postopke in daje pooblastila za vodenje postopkov v zadevah iz pristojnosti agencije;
* izdaja posamične akte ter sprejema splošne akte in priporočila iz pristojnosti agencije;
* varuje zaupnost podatkov agencije skladno s tem zakonom in drugimi zakoni s področja njenega delovanja, vključno s poslovnimi skrivnostmi drugih pravnih oseb, do katerih ima dostop pri izvajanju svojih nalog;
* pripravi in predloži svetu agencije v sprejem predlog programa dela, finančnega načrta in letnega poročila ter sodeluje s svetom agencije v skladu z njunimi pristojnostmi;
* sodeluje s svetom agencije in področnimi posvetovalnimi sveti v skladu z njihovimi pristojnostmi.

**II.**

Prijava kandidata mora vsebovati:

1. V celoti izpolnjen Europass življenjepis (dostopen na spletni strani http://europass.cedefop.europa.eu/sl/documents/curriculum-vitae), iz katerega naj bodo zlasti razvidne delovne in vodstvene, organizacijske ter mednarodne izkušnje.
2. Dokazilo o pridobljeni izobrazbi.
3. Izjavo, v kateri izjavlja, da je državljan Republike Slovenije.
4. Izjavo, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, na nepogojno kazen zapora v trajanju več kakor šest mesecev oziroma ni bil pravnomočno obsojen zaradi kaznivega dejanja zoper uradno dolžnost in javna pooblastila.
5. Izjavo, da zoper njega ni uveden kazenski postopek zaradi naklepnega kaznivega dejanja, ki se preganja po uradni dolžnosti.
6. Izjavo, da za namen tega postopka dovoljuje pridobitev podatkov o izpolnjevanju zgoraj navedenih pogojev iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.
7. Dokazilo o izpolnjevanju pogoja višje ravni angleškega jezika:
8. potrdilo o zanju jezika, ki je primerljivo ravni znanja B2 Skupnega evropskega referenčnega okvira za jezike,
9. dokazilo, da se je kandidat šolal v svetovnem jeziku (pridobil stopnjo izobrazbe osnovno, srednjo, dodiplomsko ali podiplomsko v državi, v kateri je ta svetovni jezik materni jezik),
10. dokazilo, da je kandidat dosegel VII. stopnjo izobrazbe v okviru študija v angleškem jeziku,
11. dokazilo, da je kandidat šest mesecev ali več opravljal dela visokošolske zahtevnosti v tujini v angleškem jeziku,
12. dokazilo, da je kandidat uspešno opravil izpit iz angleškega jezika na dodiplomskem študiju,

pri čemer zadostuje eno izmed zgoraj navedenih ustreznih potrdil.

1. Izjavo, da bo z dnem imenovanja izpolnjeval zahteve iz 183. člena ZEKom-1, ki ureja opravljanje drugih dejavnosti in nasprotje interesov, in pogoje iz 183.a člena ZEKom-1, ki ureja omejitev poslovanja.
2. Izjavo o interesih in povezavah kandidata za direktorja iz 183.b člena ZEKom-1.
3. Kandidat mora prijavi predložiti tudi vizijo prednostnih nalog in razvoja agencije v mandatnem obdobju, za katerega vodenje kandidira, z vsemi potrebnimi sestavinami, določenimi s Standardi strokovne usposobljenosti z merili za izbiro in metodami preverjanja usposobljenosti uradnikov na položajih v državni upravi, št. 0130-1/2021/11 z dne 15. 2. 2021 (v nadaljnjem besedilu: Standardi), ki jih je določil Uradniški svet, objavljenimi na spletni stani Uradniškega sveta – http://www.uradniskisvet.si (več o tem v Standardih na str. 4 in 5). Vizija mora biti napisana na najmanj dveh in največ petih straneh v A4 formatu. Iz vizije mora biti razvidno, da je plod lastnega razmišljanja kandidata. Vizija mora biti sestavljena iz naslednjih delov:
* poslanstvo agencije: kratka predstavitev vloge, položaja in poslanstva agencije;
* vsebinska opredelitev vizije: iz opisane vizije mora biti razvidno, kako bi kandidat prispeval k razvoju agencije in področja v mandatnem obdobju, zlasti z opredelitvijo prednostnih ciljev dela, aktivnosti za njihovo doseganje in merljivih kazalnikov realizacije le teh;
* okvirna opredelitev časa, potrebnega za uresničitev predlagane vizije z utemeljitvijo razlogov za posamezno zastavljeno časovno razdobje, torej z opredelitvijo korakov, potrebnih sprememb v opredeljenem časovnem razdobju, ki bi organizacijo približalo zastavljeni viziji ter finančne, kadrovske in druge posledice predlaganih sprememb oziroma potrebnih virov za uresničitev vizije, od začetka uvajanja novosti pa do vzpostavitve želenega stanja v skladu s predlagano vizijo;
* morebitne zakonske spremembe, ki bi bile potrebne za uresničitev vizije.
1. Izjavo, da soglaša s psihološkim testiranjem vodstvenega potenciala (več o tem v Standardih na str. 7 in 8).

**III.**

Po 13. točki 6. člena ZJU se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira.

Izbrani kandidat bo delovne izkušnje dokazoval z verodostojnimi listinami, iz katerih sta razvidna čas opravljanja dela in stopnja izobrazbe.

**IV.**

Posebna natečajna komisija, ki jo imenuje Uradniški svet, ugotovi, kateri kandidati izpolnjujejo pogoje za položaj in kateri kandidati so glede na svojo strokovno usposobljenost primerni za položaj direktorja agencije. Strokovno usposobljenost kandidatov bo posebna natečajna komisija preverjala v skladu s Standardi.

Posebna natečajna komisija bo kandidatom, ki izpolnjujejo pogoje in so glede na svojo strokovno usposobljenost primerni za položaj, ter kandidatom, ki se ne uvrstijo na seznam strokovno usposobljenih kandidatov, izdala poseben sklep.

**V.**

Izbrani kandidat bo imenovan na položaj direktorja agencije za dobo petih let z možnostjo ponovnega imenovanja po predhodno izvedenem posebnem javnem natečaju. S kandidatom, izbranim na javnem natečaju, se sklene pogodba o zaposlitvi za obdobje petih let. Delo bo izbrani kandidat opravljal na sedežu Agencije za komunikacijska omrežja in storitve Republike Slovenije, Stegne 7, Ljubljana.

**VI.**

Pisno prijavo z izjavami je potrebno poslati v zaprti ovojnici **z označbo: "za javni natečaj" in navedbo delovnega mesta** na naslov: Uradniški svet, Tržaška ulica 21, Ljubljana, in sicer v roku 10 dni, pri čemer rok začne teči prvi naslednji dan po objavi javnega natečaja.

Za pisno obliko prijave se šteje tudi elektronska oblika, poslana na elektronski naslov: gp.mju@gov.si, pri čemer veljavnost prijave ni pogojena z elektronskim podpisom.

Za morebitne dodatne informacije v zvezi s postopkom javnega natečaja se lahko kandidati obrnejo na Ministrstvo za javno upravo, ga. Danijela Mišić Pogorevc, tel. št. 01/478 7869,v zvezi z delovnim področjem pa na kadrovsko službo agencije, ga. Zvonka Gabrijel, tel. št. 01/583 63 33.

Izbranemu kandidatu bo izdana odločba o imenovanju na položaj, neizbrani kandidati pa bodo prejeli obvestilo o neizbiri.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Dr. Emilija Stojmenova Duh

ministrica

Številka: 119-3/2022/2

V Ljubljani, dne 26. 9. 2022